ลบเศษส่วนแท้ ลบจำนวนคละ
ถ้าตัวส่วนของเศษส่วนเหล่านั้นไม่เท่ากัน เราจะต้องแปลงตัวส่วนให้เท่ากัน หาพหุคูณของตัวส่วนแต่ละตัว เราจะได้รู้ว่าจำนวนที่ตัวส่วนทั้งสองมีเหมือนกันคือจำนวนใด ตัวอย่างเช่น 1/4 - 1/5 เราต้องหาพหุคูณของ 4 และ 5 ก่อน ถึงจะรู้ว่าพหุคูณที่ทั้งสองมีเหมือนกันคือ 20  เนื่องจากพหุคูณของ 4 คือ 4, 8, 12, 16 และ 20 ส่วนพหุคูณของ 5 คือ 5, 10, 15 และ 20 จะเห็นว่า 20 คือจำนวนที่ต่ำที่สุดซึ่งทั้งสองมีเหมือนกัน ถ้าตัวส่วนของเศษส่วนทั้งสองเท่ากันอยู่แล้ว ข้ามขั้นตอนนี้แล้วนำตัวเศษมาลบกันได้เลย พอเรารู้ตัวคูณร่วมน้อยของเศษส่วนทั้งสองจำนวนแล้ว นำจำนวนที่คูณตัวส่วนแล้วได้ตัวคูณร่วมน้อยนั้นมาคูณตัวเศษและตัวส่วนของเศษส่วนจำนวนแรก ตัวอย่างเช่น นำ 5 มาคูณ 1/4 เพื่อแปลงตัวส่วนให้เป็น 20 เราต้องนำ 5 มาคูณทั้งตัวเศษและตัวส่วน ฉะนั้น 1/4 ก็จะกลายเป็น 5/20 ในขั้นตอนก่อนหน้านี้เรานำจำนวนที่คูณตัวส่วนแล้วได้ตัวคูณร่วมน้อยนั้นมาคูณตัวเศษและตัวส่วนของเศษส่วนจำนวนแรก คราวนี้เราต้องทำแบบเดียวกันนี้กับเศษส่วนจำนวนที่สองเพื่อตัวส่วนของเศษส่วนสองจำนวนนี้จะได้เท่ากัน ตัวอย่างเช่น  ถ้าเราได้แปลง 1/4 เป็น 5/20 นำ 4 คูณ 1/5 ทั้งตัวเศษและตัวส่วน ก็จะได้เป็น 4/20 เมื่อแปลง 1/4 - 1/5 แล้ว ก็จะกลายเป็น 5/20 - 4/20 ถ้าตัวส่วนของเศษส่วนเหล่านั้นเท่ากันอยู่แล้วหรือเราแปลงเศษส่วนให้ตัวส่วนเท่ากันแล้ว นำตัวเศษมาลบกัน เขียนคำตอบที่ได้และเขียนตัวส่วนไว้ใต้คำตอบนั้น  ไม่ต้องนำตัวส่วนมาลบกัน ตัวอย่างเช่น 5/20 - 4/20 = 1/20 พอได้คำตอบออกมาแล้ว ตรวจดูสิว่าเราสามารถแปลงคำตอบให้เป็นเศษส่วนอย่างต่ำได้ไหม หาตัวหารร่วมมากของตัวเศษและตัวส่วน จากนั้นนำตัวหารร่วมมากนั้นมาหารทั้งตัวเศษและตัวส่วน ตัวอย่างเช่น ถ้าคำตอบของเราคือ  24/32 ตัวหารร่วมมากคือ 8 เมื่อหารตัวเศษและตัวส่วนด้วย 8 ก็จะได้เป็น 3/4 บางครั้งเราก็ไม่สามารถแปลงคำตอบให้เป็นเศษส่วนอย่างต่ำได้ ตัวอย่างเช่น 1/20 ไม่สามารถแปลงให้เป็นเศษส่วนอย่างต่ำได้อีกแล้ว จำนวนคละประกอบด้วยจำนวนเต็มกับเศษส่วน เราต้องแปลงจำนวนคละให้เป็นเศษเกินเพื่อจะได้สามารถลบกับเศษส่วนด้วยกันง่ายขึ้น  เศษส่วนที่ได้จะมีตัวเศษมากกว่าตัวส่วน ตัวอย่างเช่น 2 3/4 - 1 1/7 เมื่อแปลงเป็นเศษเกิน ก็จะกลายเป็น 11/4 - 8/7 หากรู้ตัวคูณร่วมน้อยของตัวส่วนทั้งสอง เราก็จะรู้ว่าตัวส่วนร่วมของเศษส่วนสองจำนวนนั้นคือจำนวนใด ตัวอย่างเช่น 11/4 - 8/7 หาพหุคูณทั้งหมดของ 4 และ 7 ก็จะได้ 28 เนื่องจากพหุคูณของ 4 มี 4, 8, 12, 16, 20, 24 และ 28 พหุคูณของ 7 มี 7, 14, 21 และ 28 จะเห็นว่า 28 เป็นจำนวนที่น้อยที่สุดซึ่งทั้งสองต่างมีเหมือนกัน เราจะต้องแปลงเศษส่วนจำนวนแรกให้มีตัวส่วนเป็นตัวคูณร่วมน้อยนั้น ฉะนั้นนำจำนวนที่คูณตัวส่วนแล้วได้ตัวคูณร่วมน้อยนั้นมาคูณทั้งตัวเศษและตัวส่วน ตัวอย่างเช่น ถ้าต้องการแปลงตัวส่วนของ 11/4 ให้เป็น 28 นำ 7 ไปคูณทั้งตัวเศษและตัวส่วน ผลคูณที่ได้คือ 77/28 เมื่อเราแปลงเศษส่วนจำนวนแรกให้มีตัวส่วนเป็นตัวคูณร่วมน้อยนั้นแล้ว เราจะต้องแปลงเศษส่วนจำนวนที่สองให้มีตัวส่วนเป็นตัวคูณร่วมน้อยนั้นด้วย ตัวอย่างเช่น ถ้าเราได้แปลง 11/4 ให้เป็น 77/28 แล้ว นำ 4 มาคูณ 8/7 ก็จะได้เป็น 32/28 ฉะนั้นเมื่อแปลงเศษส่วนให้เท่ากันแล้ว 11/4 - 8/7 ก็จะกลายเป็น 77/28 - 32/28 ถ้าตัวส่วนเท่ากันอยู่แล้วหรือเราได้แปลงเศษส่วนให้มีตัวส่วนเท่ากันแล้ว เราสามารถนำตัวเศษมาลบกันได้เลย เขียนคำตอบไว้เหนือตัวส่วน ไม่ต้องนำตัวส่วนมาลบกัน ตัวอย่างเช่น 77/28 - 32/28 = 45/28 เราอาจแปลงคำตอบกลับไปเป็นจำนวนคละ เริ่มจากการหารตัวเศษด้วยตัวส่วน ก็จะได้ส่วนประกอบที่เป็นจำนวนเต็ม จากนั้นจึงเขียนเศษที่เหลือ เศษที่เหลือจะเป็นตัวเศษของจำนวนคละนี้ เขียนตัวเศษไว้เหนือตัวส่วน แปลงคำตอบให้เป็นเศษส่วนอย่างต่ำ ถ้าแปลงได้ ตัวอย่างเช่น 45/28 แปลงเป็นจำนวนคละได้เป็น 1 17/28 เพราะ 28 หารออกจาก 45 ได้ 1 ครั้ง เหลือเศษ 17 ตัวส่วนคือ 28
หาพหุคูณของตัวส่วนว่ามีจำนวนใดบ้าง. นำจำนวนที่คูณตัวส่วนแล้วได้ตัวคูณร่วมน้อยนั้นมาคูณทั้งตัวเศษและตัวส่วนของเศษส่วนจำนวนแรก. นำจำนวนที่คูณตัวส่วนแล้วได้ตัวคูณร่วมน้อยนั้นมาคูณทั้งตัวเศษและตัวส่วนของเศษส่วนจำนวนที่สอง. นำตัวเศษมาลบกันและปล่อยตัวส่วนไว้เหมือนเดิม. แปลงคำตอบให้เป็นเศษส่วนอย่างต่ำ. แปลงจำนวนคละให้เป็นเศษเกิน. หาตัวส่วนร่วม. แปลงเศษส่วนจำนวนแรกให้มีตัวส่วนเป็นตัวคูณร่วมน้อยนั้น. แปลงเศษส่วนจำนวนที่สองให้มีตัวส่วนเป็นตัวคูณร่วมน้อยนั้น. นำตัวเศษมาลบกันและปล่อยตัวส่วนไว้อย่างเดิม. แปลงคำตอบให้เป็นเศษส่วนอย่างต่ำ.
https://www.wikihow.com/Subtract-Fractions https://www.wikihow.com/Subtract-Fractions
Finding the Least Common Multiple and Subtracting Subtracting Mixed Numbers